ส่องหุ้นสื่อสารปีนี้รับแรงกดดันต้นทุนสูงชู ADVANC เป็น Top pick ของกลุ่มฯ
กลุ่ม ICT (เทคโนโลยีสารสนเทศและการสื่อสาร) คงมุมมอง NEUTRAL แม้ว่าโมเมนตัมกำไรไตรมาส 2/59 และ ปี 59 จะไม่สดใส เพราะมีแรงกดดันจากต้นทุนการดำเนินงานที่มีแนวโน้มสูงขึ้น เช่น ค่าตัดจำหน่ายของโครงข่ายและใบอนุญาตใหม่ ท่ามกลางการแข่งขันที่รุนแรง
26 พ.ค. 2559

บล.โนมูระ พัฒนสิน ระบุในบทวิเคราะห์วันนี้ (26 พ.ค.) ว่า  กลุ่ม ICT (เทคโนโลยีสารสนเทศและการสื่อสาร) คงมุมมอง NEUTRAL แม้ว่าโมเมนตัมกำไรไตรมาส 2/59 และ ปี 59 จะไม่สดใส เพราะมีแรงกดดันจากต้นทุนการดำเนินงานที่มีแนวโน้มสูงขึ้น เช่น ค่าตัดจำหน่ายของโครงข่ายและใบอนุญาตใหม่ ท่ามกลางการแข่งขันที่รุนแรง
อย่างไรก็ตามมองว่าราคาหุ้นของผู้ประกอบการมือถือในช่วงที่ผ่านมาก็ตอบสนองปัจจัยลบดังกล่าวบ้างแล้ว ประเมิน downside ต่อแนวโน้มผลการดำเนินงานปี 59 เริ่มจำกัด หลังคาดการประมูลคลื่น 900 MHz ในวันศุกร์นี้จะไม่ยืดเยื้อ เพราะมีผู้ประมูลเพียงรายเดียวคือ ADVANC ประกอบกับทิศทางกำไรของกลุ่มฯที่เริ่มจะฟื้นตัวเทียบไตรมาสก่อนหน้า อีกครั้งในไตรมาส 4/59  และกลับมาเติบโตราว +26% เทียบช่วงเดียวกันของปีก่อน ในปี 60
จึงแนะนำ “ทยอยสะสม” ในหุ้นที่กำไรได้รับผลกระทบน้อยสุดภายใต้สภาวะการแข่งขนที่รุนแรง, มีความพร้อมด้านการลงทุนและมี Valuation ที่น่าสนใจ เลือก “ADVANC” เป็น Top pick ของกลุ่มฯ       